pythainlp/thai-financial-dataset huggingface dataset:
ส่วนที่ 1

ข้อมูลสรุป(executive summary)

บริษัท เอ็ม บี เค จำกัด(มหาชน) (MBK)ได้เปลี่ยนชื่อบริษัทมาจากชื่อเดิมคือ บริษัท เอ็ม บี เค
ดีเวลล็อปเมนท์ จำกัด(มหาชน) (MBK) เมื่อวันที่ 10 พย.46

MBK และบริษัทย่อย มีธุรกิจหลักที่มีสาระสำคัญ ดังนี้

1) ธุรกิจศูนย์การค้า

ดำเนินธุรกิจโดย บมจ.เอ็ม บี เค(MBK) มีศูนย์การค้าที่เปิดดำเนินการชื่อศูนย์การค้า เอ็ม บี เค
เซ็นเตอร์ โดยการนำพื้นที่ภายในศูนย์การค้าออกให้เช่า

2) ธุรกิจโรงแรม

ดำเนินธุรกิจ โดย MBK บริษัท เอ็ม บี เค โฮเต็ล แอนด์ รีสอร์ท จำกัด(MBK-HR)และบริษัท
ทรัพย์สินธานี จำกัด(SSTN)โดยมีโรงแรมที่เปิดให้บริการแล้วคือ

1.โรงแรมปทุมวันปริ๊นเซส ตั้งอยู่ที่จังหวัดกรุงเทพมหานครดำเนินการโดย MBK

2.โรงแรมเชอราตัน กระบี่ บีช รีสอร์ท ตั้งอยู่ที่จังหวัดกระบี่ดำเนินการโดย MBK-HR

3.โรงแรมรอยัลปริ๊นเซส ระนอง ตั้งอยู่ที่จังหวัดระนอง ดำเนินการโดย SSTN

3) ธุรกิจพัฒนาอสังหาริมทรัพย์

ดำเนินธุรกิจโดยบริษัท แปลน เอสเตท จำกัด
(PST)เป็นการพัฒนาที่ดินเปล่าเพื่อขายโดยมีรูปแบบการพัฒนาส่วนมากเป็นโครงการที่อยู่อาศัย

4) ธุรกิจการผลิตและจำหน่ายข้าวสาร

 ดำเนินธุรกิจ โดย บมจ.ปทุมไรซมิล แอนด์ แกรนารี (PRG) มีผลิตภัณฑ์หลักได้แก่ข้าวบรรจุถุงพลาสติกตรา “มาบุญครอง”

5) ธุรกิจสนามกอล์ฟ

ดำเนินธุรกิจโดยบมจ.เอ็ม บี เค รีสอร์ท(MBK-R)[1] มีสนามกอล์ฟที่เปิดบริการแล้วชื่อ
“สนามกอล์ฟ Loch Palm Golf Club”

[1] ในช่วง พ.ค.45-พ.ค.46 ดำเนินธุรกิจโดยบริษัท เอ็ม บี เค กอล์ฟ แอนด์ รีสอร์ท จำกัด
7.ข้อพิพาททางกฎหมาย

บมจ.เอ็ม บี เค มีคดีที่ยังไม่สิ้นสุด 1 คดีอยู่ในระหว่างการพิจารณาของศาล มีรายละเอียด ดังนี้

  ---- ------------------ --- ------------------------------------------- -----------------
  1.   คดีหมายเลขที่         :   คดีหมายเลขดำที่ 1211/2545                      

  2.   ศาลที่กำลังพิจารณาคดี   :   ศาลแพ่งกรุงเทพใต้                              

  3.   วันเริ่มคดี            :   วันที่ 19 ก.พ.45                               

  4.   คู่ความ              :   นางปิยมน คงกวินกานต์                           โจทก์

                              บมจ.เอ็ม บี เค                                จำเลยที่ 1

                              นายปรัชญา วิศาลเวทย์                           จำเลยที่ 2

                              นายเชิดเกียรติ เชี่ยวธีรกุล                        จำเลยที่ 3

                              นายสุเวทย์ ธีรวชิรกุล (กรรมการ MBK)              จำเลยที่ 4

                              นายเขมภัทร นิสสัยสรการ (กรรมการ MBK)           จำเลยที่ 5

                              นายพงษ์ศักดิ์ ศัพทเสน (ผู้บริหาร MBK)               จำเลยที่ 6

  5.   มูลคดี                   ผิดสัญญาเช่า,คำมั่น,สัญญาต่างตอบแทน,เรียกค่าเสียหาย   

  6.   ทุนทรัพย์                 568,136,518.42 บาทคิดเป็นร้อยละ 6.8            
                              ของส่วนของผู้ถือหุ้น ณ 30 มิ.ย.46                  

  7.   ความคืบหน้าของคดี         ศาลนัดสืบพยานโจทก์นัดแรก ในวันที่ 18 พ.ค.2547      
                              และมีการสืบพยานโจทก์เรื่อยมาจนถึงวันที่ 30 มิ.ย.2547  
                              ซึ่งอยู่ระหว่างทนายจำเลยซักค้านพยานโจทก์            
                              ศาลให้เลื่อนคดีไปสืบพยานโจทก์ต่อ ในวันที่ 25,26,27    
                              ม.ค.2548 ,วันที่ 15,16,17 ก.พ.2548 และในวันที่    
                              8,9,10,22,23 มี.ค.2548 เวลา 9.00 น. ถึง 16.00 
                              น. ทุกนัด                                     
  ---- ------------------ --- ------------------------------------------- -----------------

8. ความเห็นของฝ่ายของผู้บริหารเกี่ยวกับผลกระทบที่อาจเกิดขึ้นของคดีต่อการดำเนินงานของบริษัท

คดีนี้จำเลยที่ 1 ซึ่งหมายถึงบริษัทฯ ไม่ควรต้องรับผิดตามคำฟ้องแต่อย่างใด
เพราะสัญญาเช่าสิ้นสุดแล้ว บริษัทเข้าครอบครองสถานที่เช่าตามเงื่อนไขในสัญญาเช่า
โจทก์ไม่เสียหายตามฟ้อง หรือแม้จะเสียหายก็ไม่ถึงจำนวนที่ฟ้องมา ดังนั้น
ผลของคดีจึงไม่กระทบต่อธุรกิจของบริษัทและบริษัทย่อย และไม่ทำให้ธุรกิจโดยรวมของบริษัทฯ
ต้องหยุดชะงักแต่อย่างใด
10. การควบคุมภายใน

ปรากฏอยู่ในหัวข้อ 9.4 หัวข้อ 4.1 การควบคุมภายใน หน้าที่ 77
ส่วนที่ 2

บริษัทที่ออกหลักทรัพย์

บริษัท เอ็ม บี เค (MBK)ประกอบธุรกิจพัฒนาอสังหาริมทรัพย์ โดยมีที่ตั้งสำนักงานใหญ่ที่ 444
อาคารเอ็มบีเคเซ็นเตอร์ ชั้น 8 ถนนพญาไท แขวงวังใหม่ เขตปทุมวัน กรุงเทพฯ 10330

  ----------------------------------- -----------------------------------
  เลขทะเบียนบริษัท ที่บมจ.357              Home page http://www.mbk-center.com

                                      e-mail : mbk@mbk-center.com

  โทรศัพท์ 0- 2620- 9000                โทรสาร 0- 2620- 7000
  ----------------------------------- -----------------------------------
6.โครงการในอนาคต(Future plan)

โครงการในอนาคตของ MBK และบริษัทย่อยมีดังนี้

1.ในส่วนของศูนย์การค้า MBK Center

ในปี 2547 – 2548 บริษัทฯ มีแผนที่จะปรับปรุง ศูนย์การค้า MBK Center ดังนี้

-   โครงการปรับปรุงซ่อมแซมอาคารธนชาติ ซึ่งเป็นส่วนหนึ่งของอาคารMBK ให้มีรูปแบบทันสมัย
    และเป็นไปในทางเดียวกันกับรูปลักษณ์ของตัวศูนย์การค้าที่ได้ปรับปรุงไปแล้ว
    คาดว่าจะใช้เงินลงทุนสำหรับโครงการนี้ประมาณ 60 ล้านบาท

-   โครงการขยายและปรับปรุงลานโปรโมชันชั้น 1 บริเวณลานรามาฮอลล์ และ ลานพญาไทฮอลล์
    เพื่อรองรับกิจกรรมส่งเสริมการขายซึ่งมีการจัดขึ้นอยู่เป็นประจำ

-   โครงการเพิ่มโรงภาพยนตร์จำนวน 2 โรง บนพื้นที่ชั้น 8
    เพื่อเสริมศักยภาพและรองรับสภาวะการแข่งขันในอนาคต
    รวมทั้งช่วยอำนวยความสะดวกและเพิ่มทางเลือกให้กับลูกค้าในส่วนของโรงภาพยนตร์

2.โครงการทำสนามกอล์ฟใหม่ 18 หลุม บนเนื้อที่ประมาณ 1,100 ไร่ ที่ อ.กะทู้ จ.ภูเก็ต
ซึ่งได้ตั้งเป้าหมายให้เป็นสนามกอล์ฟมาตรฐาน ที่มีระดับสูงเพื่อรองรับนักท่องเที่ยวที่มีกำลังซื้อสูง
บริษัทฯ คาดว่าจะเริ่มดำเนินการได้ในอนาคตอันใกล้นี้ และจะแล้วเสร็จภายใน 2 ปี
เมื่อโครงการสำเร็จแล้ว บริษัทฯคาดหมายว่าจะได้รับผลตอบแทนจากการลงทุนมากกว่า 12%

3.โครงการพัฒนาอสังหาริมทรัพย์เพื่อขาย บริษัทฯ มีโครงการจะพัฒนาอสังหาริมทรัพย์เพื่อขาย
โดยขั้นแรก จะพิจารณาถึงที่ดินเปล่าที่มีอยู่กว่า 700ไร่ ที่ปทุมธานี เพื่อพัฒนาเป็นบ้านอยู่อาศัย
ขายให้แก่ประชาชนทั่วไปก่อน

4.โครงการทำโรงแรมและรีสอร์ทใหม่บนเนื้อที่ประมาณ 116 ไร่ ที่บ่อผุด เกาะสมุย
ขณะนี้กำลังศึกษาถึงความเหมาะสมในการกำหนดรูปแบบโรงแรมโดยว่าจ้างบริษัทที่ปรึกษาจากต่างประเทศมาศึกษาศักยภาพของพื้นที่เพื่อที่จะพัฒนาเป็นธุรกิจโรงแรมและรีสอร์ทให้สอดคล้องกับลูกค้ากลุ่มเป้าหมายที่บริษัทฯคาดหวังไว้

5. ธุรกิจโรงสีและการจัดจำหน่ายข้าวสาร

- ไม่มี -
4. การวิจัยและพัฒนา

1) ธุรกิจศูนย์การค้า

-   นโยบายในการวิจัยและพัฒนา

การวิจัยและพัฒนาถือเป็นนโยบายสำคัญที่ MBK
ให้ความสำคัญอย่างต่อเนื่องโดยนำผลงานวิจัยมาใช้ในการปรับปรุงและพัฒนาธุรกิจให้มีประสิทธิภาพตามเป้าหมายที่ได้วางไว้
ผลจากการวิจัยถูกนำไปใช้ในการพัฒนาศูนย์การค้า เอ็ม บี เค เซ็นเตอร์
โดยตรงในการปรับปรุงพื้นที่และบริการต่างๆ
เพื่อตอบสนองความต้องการสูงสุดของลูกค้าผู้เช่าและผู้เข้าใช้บริการได้อย่างถูกต้อง ทั้งนี้ MBK
ได้มีการทำงานร่วมกับสถาบันวิจัยเอกชนที่มีชื่อเสียงอย่างต่อเนื่องและเป็นระบบ

-   ลักษณะโครงการ

ในปี 2548 MBK ได้วางแผนปรับปรุงและพัฒนาศูนย์ฯ อย่างต่อเนื่อง
ในครึ่งปีแรกมีโครงการปรับปรุงพื้นที่ลานกิจกรรมขนาดใหญ่ภายในอาคารบริเวณชั้น 1
เพื่อรองรับกระแสการใช้สื่อโฆษณาแบบ Below the line อีกทั้งเตรียมปรับปรุงพื้นที่ชั้น 5 ขนาด
5,000 ตารางเมตร เพื่อสร้างเป็นศูนย์อาหารไลฟ์สไตล์ที่ทันสมัย
พร้อมที่จะเป็นจุดขายสำคัญสามารถดึงลูกค้าให้เข้ามาในศูนย์ฯ มากยิ่งขึ้น
ในขณะเดียวกันเตรียมทำการปรับปรุงพื้นที่ชั้น 5 อีก 5,000 ตารางเมตร
ในโซนเฟอร์นิเจอร์ให้หรูหราและทันสมัยมากยิ่งขึ้น
นอกจากนี้ยังได้เตรียมการที่จะปรังปรุงพื้นที่บริเวณชั้น 4 ขนาด 4,000 ตารงเมตร และพื้นที่ชั้น 6
ขนาด 2,800 ตารางเมตร
ให้เป็นพื้นที่ค้าปลีกที่โดดเด่นและมีเอกลักษณ์เฉพาะตัวที่จะสามารถดึงดูดความสนใจของนักท่องเที่ยวชาวไทยและต่างชาติต่อไป

-   ผลตอบแทนที่คากว่าจะได้รับ

จำนวนผู้เข้าใช้บริการเพิ่มขึ้นในอัตราร้อยละ 10 หลังจากโครงการต่างๆแล้วเสร็จ

-   ปัจจัยที่อาจทำให้โครงการไม่สามารถดำเนินการได้

ปัจจัยที่อาจทำให้โครงการไม่สามารถดำเนินการได้ตามแผนอาจเกิดจากการเปลี่ยนแปลงของสภาพแวดล้อมภายนอก
อาทิ สภาวะทางเศรษฐกิจในระดับประเทศ และภูมิภาค โรคระบาด การเกิดภัยธรรมชาติ
อันอาจส่งผลต่อโครงการที่วางไว้ ทั้งทางตรงและทางอ้อม แม้ทางภาครัฐจะได้ออกมาตรการต่างๆ
เพื่อแก้ไขและป้องกันเหตุการณ์ดังกล่าว แต่ทาง MBK ก็มิได้นิ่งนอนใจ
มีการเตรียมแผนสำรองและออกมาตรการต่างๆ
เพื่อเตรียมพร้อมรับกับเหตุการณ์เปลี่ยนแปลงที่อาจเกิดขึ้นอย่างรัดกุม

2) ธุรกิจโรงแรมและการท่องเที่ยว

ธุรกิจโรงแรมและการท่องเที่ยว นั้น มีแผนที่จะขยายธุรกิจเชิงรุกไปยังภาคธุรกิจโรงแรม
โดยได้พิจารณาศักยภาพในสถานที่ต่างๆ เพื่อลงทุนในธุรกิจโรงแรมเพิ่มขึ้นในอนาคต

3) ธุรกิจพัฒนาอสังหาริมทรัพย์

- ไม่มี -

4) ธุรกิจการผลิตและจำหน่ายข้าวสาร

PRG มีนโยการบายการวิจัยและพัฒนา โดยจะเน้นการวิจัยผลิตภัณฑ์ที่ใช้ข้าวสารเป็นวัตถุดิบหลัก
โดยในปีที่ผ่านมา PRG ได้มีการวิจัยและพัฒนาผลิตภัณฑ์ดังนี้

1. ข้าวสวยกึ่งสำเร็จรูป เป็นข้าวสวยซึ่งผ่านกรรมวิธีอบแห้ง
และผสมส่วนผสมพวกเนื้อสัตว์และผักอบแห้งพร้อมเครื่องปรุงรสต่างๆ
เมื่อจะรับประทานเพียงแต่เติมน้ำร้อน และคนส่วนผสมให้เข้ากัน ปิดฝาทิ้งไว้ 10 นาที
ก็จะได้ข้าวสวยปรุงรสพร้อมบริโภคได้ เช่น ข้าวกระเพราหมูสับ ข้าวผัดทะเลรวมมิตร
ข้าวผัดขี้เมารวมมิตร ข้าวผัดผงกะหรี่ไก่ ข้าวผัดน้ำพริกกะปิ เป็นต้น

2. โจ๊กกึ่งสำเร็จรูป ได้ทดลองผลิตภัณฑ์เพิ่มเติมในส่วนที่เป็นโจ๊กข้าวกล้อง ทั้งแบบต้ม 3 นาที
และแบบชงน้ำร้อน โดยแต่ละแบบมี 4 รส คือ รสหมู รสไก่ รสรวมมิตรทะเล
และรสเห็ดหอมสาหร่าย

3. ข้าวต้มกึ่งสำเร็จรูป โดยใช้เวลาต้มนาน 6 นาที มี 4 รส คือรสหมู รสไก่ รสรวมมิตรทะเล
และรสเห็ดหอมสาหร่าย มีลักษณะที่สัมผัสได้ถึงเนื้อและรสชาติดีคล้ายข้าวต้มเครื่องสด

รายจ่ายสำหรับงานวิจัยและพัฒนาค่อนข้างต่ำ เนื่องจากเป็นการวิจัยโดยใช้บุคลากรของ PRG

และอาศัยเช่าอุปกรณ์จากหน่วยงานราชการต่าง ๆ

5) ธุรกิจสนามกอล์ฟ

- ไม่มี -
ส่วนที่ 1

ข้อมูลสรุป (Executive Summary)

บริษัท เอ็ม บี เค จำกัด (มหาชน) (MBK) และบริษัทย่อย มีธุรกิจหลักที่มีสาระสำคัญ ดังนี้

1) ธุรกิจศูนย์การค้า

ดำเนินธุรกิจโดย บริษัท เอ็ม บี เค จำกัด (มหาชน) (MBK) มีศูนย์การค้าที่เปิดดำเนินการ
ภายใต้ชื่อศูนย์การค้า เอ็ม บี เค เซ็นเตอร์ และการลงทุนในบริษัท สยามพิวรรธน์ จำกัด
ซึ่งเป็นดำเนินธุรกิจศูนย์การค้า ภายใต้ชื่อ สยามเซ็นเตอร์ สยามดิสคัฟเวอรี่ และสยามพารากอน
(คาดว่าจะเปิดดำเนินการในเดือนพฤศจิกายน 2548)
โดยเป็นการดำเนินธุรกิจในลักษณะของการนำพื้นที่ภายในศูนย์การค้าออกให้เช่า

2) ธุรกิจโรงแรมและการท่องเที่ยว

ธุรกิจโรงแรม

ดำเนินธุรกิจโดย บริษัท เอ็ม บี เค จำกัด (มหาชน) (MBK) บริษัท เอ็ม บี เค โฮเต็ล แอนด์
รีสอร์ท จำกัด (MBK-HR) และบริษัท ทรัพย์สินธานี จำกัด (SSTN)
โดยมีโรงแรมที่เปิดให้บริการแล้ว คือ

1. โรงแรมปทุมวัน ปริ๊นเซส ตั้งอยู่ที่จังหวัดกรุงเทพมหานคร ดำเนินการโดย MBK

2. โรงแรมเชอราตัน กระบี่ บีช รีสอร์ท ตั้งอยู่ที่จังหวัดกระบี่ ดำเนินการโดย MBK- HR

3. โรงแรมรอยัล ปริ๊นเซส ระนอง ตั้งอยู่ที่จังหวัดระนอง ดำเนินการโดย SSTN

ธุรกิจการท่องเที่ยว

ดำเนินธุรกิจการท่องเที่ยวภายใต้ชื่อการค้า TRAVELALL โดยมีบริษัท แอ๊บโซลูท แทรเวิล จำกัด
เพื่อเป็นตัวแทนจำหน่ายบัตรโดยสารเครื่องบิน และบริษัท แอโร่สตาร์ ทัวส์ จำกัด
เพื่อดำเนินธุรกิจท่องเที่ยวแบบครบวงจร

3) ธุรกิจพัฒนาอสังหาริมทรัพย์

ดำเนินธุรกิจโดย บริษัท แปลน เอสเตท จำกัด (PST)
โดยเป็นการพัฒนาโครงการอสังหาริมทรัพย์เพื่อที่อยู่อาศัย
นอกจากนี้ยังดำเนินธุรกิจทางด้านรับบริหารโครงการและอาคาร
ในปัจจุบันได้มีการขยายธุรกิจทางด้านให้บริการประเมินราคาทรัพย์สิน

4) ธุรกิจการผลิตและจำหน่ายข้าวสาร

 ดำเนินธุรกิจโดย บริษัท ปทุม ไรซมิล แอนด์ แกรนารี จำกัด (มหาชน) (PRG) มีผลิตภัณฑ์หลักได้แก่ ข้าวบรรจุถุงพลาสติกตรา “ข้าวมาบุญครอง”

5) ธุรกิจสนามกอล์ฟ

ดำเนินธุรกิจโดย บริษัท เอ็ม บี เค รีสอร์ท จำกัด (มหาชน) (MBK-R) ซึ่งในช่วงเดือนพฤษภาคม
2545 ถึงเดือนเมษายน 2546 ดำเนินธุรกิจโดยบริษัท เอ็ม บี เค กอล์ฟ แอนด์ รีสอร์ท จำกัด
(ปัจจุบันเปลี่ยนชื่อเป็นบริษัท แปลน อีควิตี้ จำกัด) มีสนามกอล์ฟที่เปิดบริการแล้วชื่อ “สนามกอล์ฟ
Loch Palm Golf Club” และมีสนามกอล์ฟซึ่งอยู่ระหว่างการก่อสร้างอีก 1 สนาม
เป็นสนามกอล์ฟมาตรฐาน 18 หลุม โดยสนามทั้งสองแห่งตั้งอยู่ที่อำเภอกะทู้ จังหวัดภูเก็ต
10. การควบคุมภายใน

ปรากฏอยู่ในหัวข้อ 9.4 หัวข้อย่อย 4.1 การควบคุมภายใน หน้าที่ 88
ส่วนที่ 2

บริษัทที่ออกหลักทรัพย์

  ------------------------ --- -------------------------------------------
  ชื่อ                       :   บริษัท เอ็ม บี เค จำกัด (มหาชน)

  ชื่อย่อหลักทรัพย์              :   MBK

  ประเภทธุรกิจ               :   พัฒนาอสังหาริมทรัพย์

  ที่ตั้งสำนักงานใหญ่            :   444 ชั้น 8 อาคารเอ็ม บี เค เซ็นเตอร์ ถนนพญาไท

                               แขวงวังใหม่ เขตปทุมวัน กรุงเทพฯ 10330

  เลขทะเบียนบริษัท            :   บมจ.357

  โทรศัพท์                   :   0-2620-9000

  โทรสาร                   :   0-2620-7000

  Email                    :   mbk@mbk-center.com

  Homepage                 :   http://www.mbk-center.com
  ------------------------ --- -------------------------------------------
6. โครงการในอนาคต (Future plan)

โครงการในอนาคตของ MBK และบริษัทย่อยมีดังนี้

1) ธุรกิจศูนย์การค้า

ในปี 2548 – 2549 MBK มีแผนที่จะปรับปรุงศูนย์การค้า เอ็ม บี เค เซ็นเตอร์ ดังนี้

-   ปรับปรุงพื้นที่ชั้น 5 ขนาด 5,000 ตารางเมตร เพื่อสร้างเป็นศูนย์อาหารไลฟ์สไตล์ที่ทันสมัย
    พร้อมที่จะเป็นจุดขายสำคัญสามารถดึงลูกค้าให้เข้ามาในศูนย์ฯ มากยิ่งขึ้น

-   ปรับปรุงพื้นที่ชั้น 5 อีก 5,000 ตารางเมตร
    ในโซนเฟอร์นิเจอร์ให้หรูหราและทันสมัยมากยิ่งขึ้น

-   ปรังปรุงพื้นที่บริเวณชั้น 4 ขนาด 4,000 ตารงเมตร และพื้นที่ชั้น 6 ขนาด 2,800
    ตารางเมตร
    ให้เป็นพื้นที่ค้าปลีกที่โดดเด่นและมีเอกลักษณ์เฉพาะตัวที่จะสามารถดึงดูดความสนใจของนักท่องเที่ยวชาวไทยและต่างชาติต่อไป

2) ธุรกิจโรงแรมและการท่องเที่ยว

โครงการทำโรงแรมและรีสอร์ทใหม่บนเนื้อที่ประมาณ 130 ไร่ ที่เกาะสมุย อำเภอบ่อผุด
จังหวัดสุราษฎ์ธานี โดยได้ซื้อที่ดินเพิ่มเติมเพื่อควบคุมสิ่งแวดล้อมบริเวณรอบๆ โครงการ
และขณะนี้กำลังศึกษาถึงความเหมาะสมในการกำหนดรูปแบบโรงแรมโดยว่าจ้างบริษัทที่ปรึกษาจากต่างประเทศมาศึกษาศักยภาพของพื้นที่
เพื่อที่จะพัฒนาเป็นธุรกิจโรงแรมและรีสอร์ทให้สอดคล้องกับลูกค้ากลุ่มเป้าหมายที่บริษัทฯ คาดหวังไว้

3) ธุรกิจพัฒนาอสังหาริมทรัพย์

โครงการพัฒนาอสังหาริมทรัพย์เพื่อขาย บริษัทฯ มีโครงการจะพัฒนาอสังหาริมทรัพย์เพื่อขาย
โดยขั้นแรก จะพิจารณาถึงที่ดินเปล่าที่มีอยู่กว่า 800 ไร่ ที่ปทุมธานี เพื่อพัฒนาเป็นบ้านอยู่อาศัย
ขายให้แก่ประชาชนทั่วไปก่อน

4) ธุรกิจโรงสีและการจัดจำหน่ายข้าวสาร

- ไม่มี -

5) ธุรกิจสนามกอล์ฟ

MBK-R มีโครงการในอนาคตที่จะขออนุญาตเสนอขายหลักทรัพย์ของ MBK-R
ให้แก่ประชาชนต่อสำนักงานคณะกรรมการกำกับหลักทรัพย์และตลาดหลักทรัพย์ นอกจากนั้น MBK-R
ยังมีเป้าหมายที่จะดำเนินธุรกิจสนามกอล์ฟให้เป็นแหล่งดึงดูดนักท่องเที่ยว
โดยเฉพาะนักท่องเที่ยวชาวต่างประเทศ โดยเริ่มลงมือก่อสร้างสนามกอล์ฟใหม่อีก 18
หลุมบนเนื้อที่กว่า 1,000 ไร่ในบริเวณข้างเคียงสนามกอล์ฟเดิม
คาดว่าจะแล้วเสร็จและสามารถเปิดบริการได้ในช่วงปลายปี 2549
4. การวิจัยและพัฒนา

1) ธุรกิจศูนย์การค้า

MBK นำงานวิจัยไปใช้ประโยชน์ในการวางแผน เพื่อให้เห็นลู่ทางการลงทุนและพัฒนาธุรกิจ
โดยแยกหน่วยงานที่จัดทำวิจัยเป็น 2 ส่วน คือ
แหล่งภายในกิจการซึ่งเป็นการรวบรวมข้อมูลงานวิจัยประจำที่ไม่ต้องการรายละเอียดมากนัก และ
ว่าจ้างองค์กรภายนอกที่รับงานวิจัยเป็นอาชีพเพื่อผลงานที่ละเอียดและสมบูรณ์ยิ่งขึ้น

2) ธุรกิจโรงแรมและการท่องเที่ยว

ธุรกิจโรงแรมและการท่องเที่ยว นั้น มีแผนที่จะขยายธุรกิจเชิงรุกไปยังภาคธุรกิจโรงแรม
โดยได้พิจารณาศักยภาพในสถานที่ต่างๆ เพื่อลงทุนในธุรกิจโรงแรมเพิ่มขึ้นในอนาคต

3) ธุรกิจพัฒนาอสังหาริมทรัพย์

- ไม่มี –

4) ธุรกิจสนามกอล์ฟ

- ไม่มี -

5) ธุรกิจข้าว

PRG มีนโยบาย พัฒนาผลิตภัณฑ์ที่มีการเพิ่มคุณค่าทางโภชนาการ เช่น การผสมธัญพืช

ต่าง ๆ ลงในข้าว โดยมีผลิตภัณฑ์ตัวแรก คือ ข้าวมาบุญครองพลัส ซึ่งเป็นข้าวสารผสมธัญพืชและผัก
เช่น งาดำ ถั่ว แครอท กระเทียม

นอกจากนี้ บริษัทฯ ยังได้ร่วมมือกับสำนักนวัตกรรมแห่งชาติ
ในการพัฒนาโครงการผลิตซิลิก้าจากขี้เถ้าแกลบ ซึ่งเป็นผลิตภัณฑ์พลอยได้จาการสีข้าว
มาใช้ประโยชน์ในเชิงอุตสาหกรรมต่อไปในอนาคต
ส่วนที่ 1

ข้อมูลสรุป (Executive Summary)

บริษัท เอ็ม บี เค จำกัด (มหาชน) (MBK) และบริษัทย่อย มีธุรกิจหลัก ดังนี้

  1) ธุรกิจศูนย์การค้า ดำเนินธุรกิจ โดย บริษัท เอ็ม บี เค จำกัด (มหาชน) (MBK) และ
  บริษัท สยามพิวรรธน์ จำกัด (บริษัทร่วมโดยตรงของ MBK)

  2) ธุรกิจโรงแรมและการท่องเที่ยว

-   ธุรกิจโรงแรม ดำเนินธุรกิจ โดย บริษัท เอ็ม บี เค จำกัด (มหาชน)

  (MBK) บริษัท เอ็ม บี เค โฮเต็ล แอนด์ รีสอร์ท จำกัด (MBK-HR) และบริษัท ทรัพย์สินธานี
  จำกัด (SSTN) ซึ่งเป็นบริษัทย่อยโดยตรงของ MBK

-   ธุรกิจท่องเที่ยว ดำเนินธุรกิจ โดย บริษัท แอ๊บโซลูท แทรเวิล จำกัด ซึ่ง

  เป็นบริษัทย่อยโดยอ้อมของ MBK และบริษัท เอ็ม บี เค เลเชอร์ จำกัด
  (MBK-L)ซึ่งเป็นบริษัทร่วมโดยอ้อม

  ของ MBK

  3) ธุรกิจพัฒนาอสังหาริมทรัพย์ ดำเนินธุรกิจ โดย บริษัท แปลน เอสเตท จำกัด (PST)
  ซึ่งเป็นบริษัทย่อยโดยอ้อมของ MBK

  4) ธุรกิจสนามกอล์ฟ ดำเนินธุรกิจ โดย บริษัท เอ็ม บี เค รีสอร์ท จำกัด (มหาชน) (MBK-R)
  ซึ่งเป็นบริษัทย่อยโดยอ้อมของ MBK

  5) ธุรกิจข้าว ดำเนินธุรกิจ โดย บริษัท ปทุมไรซมิล แอนด์ แกรนารี จำกัด (มหาชน) (PRG)
  ซึ่งเป็นบริษัทย่อยโดยตรงของ MBK
10. การควบคุมภายใน

ปรากฏอยู่ในหัวข้อ 9.4 หัวข้อย่อย 4.1 การควบคุมภายใน หน้าที่ 103
ส่วนที่ 2

บริษัทที่ออกหลักทรัพย์

  ------------------------ --- -------------------------------------------
  ชื่อ                       :   บริษัท เอ็ม บี เค จำกัด (มหาชน)

  ชื่อย่อหลักทรัพย์              :   MBK

  ประเภทธุรกิจ               :   พัฒนาอสังหาริมทรัพย์

  ที่ตั้งสำนักงานใหญ่            :   444 ชั้น 8 อาคาร เอ็ม บี เค เซ็นเตอร์ ถนนพญาไท

                               แขวงวังใหม่ เขตปทุมวัน กรุงเทพฯ 10330

  เลขทะเบียนบริษัท            :   บมจ.0107537001102

  โทรศัพท์                   :   0-2620-9000

  โทรสาร                   :   0-2620-7000

  Email                    :   mbk@mbk-center.co.th

  Homepage                 :   http://www.mbk-center.co.th
  ------------------------ --- -------------------------------------------
6. โครงการในอนาคต (Future plan)

โครงการในอนาคตของ MBK และบริษัทย่อยมีดังนี้

1) ธุรกิจศูนย์การค้า

ในปี 2549 – 2550 บริษัทฯ มีแผนที่จะปรับปรุง ศูนย์การค้า เอ็ม บี เค เซ็นเตอร์ ดังนี้

-   โครงการเปิดร้านจำหน่ายสินค้าที่ระลึกของศูนย์การค้า เอ็ม บี เค เซ็นเตอร์ บริเวณชั้น G

  ใกล้ Center Hall

-   โครงการปรับปรุงพื้นที่ชั้น 4 โซน D ขนาด 2,400 ตารางเมตร ให้เป็นโซนสินค้าด้าน

  เทคโนโลยี

-   โครงการปรับปรุงพื้นที่ชั้น 6 โซน D ขนาด 2,500 ตารางเมตร ให้เป็นโซนสินค้าสำหรับ

  นักท่องเที่ยว

-   โครงการขยายและปรับปรุงจุดรับส่งผู้โดยสารที่เดินทางรถรับจ้างสาธารณะ

2) ธุรกิจโรงแรมและการท่องเที่ยว

โครงการทำโรงแรมและรีสอร์ทใหม่บนเนื้อที่ประมาณ 150 ไร่ ที่เกาะสมุย อำเภอบ่อผุด
จังหวัดสุราษฎ์ธานี โดยได้ซื้อที่ดินเพิ่มเติมเพื่อควบคุมสิ่งแวดล้อมบริเวณรอบๆ โครงการ
และขณะนี้กำลังศึกษาถึงความเหมาะสมในการกำหนดรูปแบบโรงแรมโดยว่าจ้างบริษัทที่ปรึกษามาศึกษาศักยภาพของพื้นที่
เพื่อที่จะพัฒนาเป็นธุรกิจโรงแรมและรีสอร์ทให้สอดคล้องกับลูกค้ากลุ่มเป้าหมายที่บริษัทฯ คาดหวังไว้

3) ธุรกิจพัฒนาอสังหาริมทรัพย์

โครงการบ้านสวนล็อคปาล์ม ซึ่งเป็นที่พักอาศัยในสนามกอล์ฟ ล็อค ปาล์ม กอล์ฟ คลับ (สนามกอล์ฟ
LP) เนื้อที่ประมาณ 38 ไร่ ตั้งอยู่ที่จังหวัดภูเก็ต

4) ธุรกิจสนามกอล์ฟ

MBK-R มีเป้าหมายที่จะดำเนินธุรกิจสนามกอล์ฟให้เป็นแหล่งดึงดูดนักท่องเที่ยว
โดยเฉพาะนักท่องเที่ยวชาวต่างประเทศ โดยเริ่มลงมือก่อสร้างสนามกอล์ฟใหม่อีก 18
หลุมบนเนื้อที่กว่า 600 ไร่ในบริเวณข้างเคียงสนามกอล์ฟเดิม จะเปิดให้บริการได้ 9
หลุมประมาณเดือนสิงหาคม 2549 ส่วนอีก 9 หลุมยังอยู่ในระหว่างการก่อสร้าง
ซึ่งคาดว่าจะสามารถเปิดให้บริการครบทั้ง 18 หลุมประมาณเดือนกุมภาพันธ์ 2550

5) ธุรกิจข้าว

- ไม่มี -
7.ข้อพิพาททางกฎหมาย

บมจ.เอ็ม บี เค พร็อพเพอร์ตี้ส์ แอนด์ ดีเวลล็อปเมนท์และบริษัทย่อยไม่มีคดีที่อาจมีผลกระทบด้านลบต่อสินทรัพย์ของบริษัทหรือบริษัทย่อยที่มีจำนวนสูงกว่าร้อยละ 5 ของส่วนของผู้ถือหุ้น ณ วันสิ้นปีบัญชีล่าสุด

ไม่มีคดีที่กระทบต่อการดำเนินธุรกิจของบริษัทอย่างมีนัยสำคัญแต่ไม่สามารถประเมินผลกระทบเป็นตัวเลขได้
และไม่มีคดีที่มิได้เกิดจากการประกอบธุรกิจโดยปกติของบริษัท
6.โครงการในอนาคต(Future plan)

1)  ธุรกิจศูนย์การค้า

-ไม่มี-

2)  ธุรกิจโรงแรมและรีสอร์ท

บริษัทได้มีโครงการที่จะเปิดโรงแรมใหม่ด้วยเงินลงทุนประมาณ 800.00 ล้านบาท
โดยจะสร้างเป็นโรงแรมระดับ 4 ดาว ขนาด 246 ห้อง บนเนื้อที่ประมาณ 45 ไร่
ที่อำเภอคลองม่วง จังหวัดกระบี่

การก่อสร้างคาดว่าจะแล้วเสร็จและเปิดดำเนินการในปลายปี 2545
และคาดว่าจะมีผลตอบแทนของการลงทุนประมาณ 14%
บริษัทจะเป็นผู้ลงทุนทั้งหมดโดยมิได้มีหุ้นส่วนอื่นใด

2) ธุรกิจโรงสีและการจัดจำหน่ายข้าวสาร

บริษัท พีอาร์จี พืชผล จำกัด(ถือหุ้นโดยบมจ.ปทุม ไรซมิล แอนด์ แกรนารี 99.99%)
อยู่ระหว่างการดำเนินการก่อสร้างโรงไฟฟ้าขนาดเล็ก 9.24 MW
เพื่อขายไฟฟ้าให้กับการไฟฟ้าส่วนภูมิภาค
โครงการนี้จะใช้แกลบที่ได้จากโรงสีข้าวเป็นเชื้อเพลิงในการผลิตไอน้ำเพื่อปั่นไฟฟ้า
โดยมีมูลค่าการลงทุนประมาณ 264 ล้านบาท คาดว่าจะเปิดดำเนินการได้ในปลายปี 2545
ผลตอบแทนที่จะได้จากโครงการนี้คือ IRR หลังภาษีเท่ากับ 12.86% และระยะเวลาคืนทุนเท่ากับ
6.69 ปี ณ ปัจจุบัน โครงการนี้ได้ดำเนินการไปได้ด้วยดี
และยังไม่มีปัจจัยใดที่จะทำให้โครงการนี้ชะลอหรือไม่สามารถดำเนินการตามแผนได้
10. การควบคุมภายใน

ที่ประชุมคณะกรรมการบริษัทครั้งที่ 9/2544 เมื่อวันที่ 8 สิงหาคม 2544
ได้มีมติเกี่ยวกับการควบคุมภายในเพื่อประเมินผลว่าระบบควบคุมภายในของบริษัทนั้นเป็นไปอย่างเพียงพอและเหมาะสมหรือไม่

ซึ่งคณะกรรมการและคณะกรรมการตรวจสอบได้มีความเห็นที่ตรงกันสรุปได้ว่า

ระบบการควบคุมภายในของบริษัทและการติดตามดูแลการดำเนินงานของบริษัทย่อยเป็นไปอย่างเพียงพอและเหมาะสมตามแบบประเมินความเพียงพอของระบบการควบคุมภายในของสำนักงานคณะกรรมการกำกับหลักทรัพย์และตลาดหลักทรัพย์ซึ่งแบ่งเป็น
5 ส่วนคือ

  ส่วนที่ 1 องค์กรและสภาพแวดล้อม(Organizational control and environment
  measure)

  ส่วนที่ 2 การบริหารความเสี่ยง(Risk management measure)

  ส่วนที่ 3 การควบคุมการปฏิบัติงานของฝ่ายบริหาร(Management control activities)

  ส่วนที่ 4 ระบบสารสนเทศและการสื่อสารข้อมูล(Information and communication
  measure)

  ส่วนที่ 5 ระบบการติดตาม(Monitoring)

โดยที่ผ่านมาบริษัทไม่พบข้อบกพร่องที่เป็นสาระสำคัญเกี่ยวกับระบบการควบคุมภายในแต่อย่างใด
ส่วนที่ 2

บริษัทที่ออกหลักทรัพย์

บริษัท เอ็ม บี เค พร็อพเพอร์ตี้ส์ แอนด์ ดีเวลล็อปเมนท์ จำกัด(มหาชน)
ประกอบธุรกิจหลักประเภทพัฒนาอสังหาริมทรัพย์ โดยมีที่ตั้งสำนักงานใหญ่ที่ 444
อาคารเอ็มบีเคเซ็นเตอร์ ชั้น 7 ถนนพญาไท แขวงวังใหม่ เขตปทุมวัน กรุงเทพฯ 10330

  ----------------------------------- -----------------------------------
  เลขทะเบียนบริษัท ที่บมจ.357              Home page http://www.mbk-center.com

  โทรศัพท์ 0- 2217- 9111                โทรสาร 0- 2217- 9501
  ----------------------------------- -----------------------------------
4.การวิจัยและพัฒนา

1) ธุรกิจศูนย์การค้า ธุรกิจโรงแรมและรีสอร์ท

บมจ.เอ็ม บี เค พร็อพเพอร์ตี้ส์ แอนด์ ดีเวลล็อปเมนท์
ได้ทำการวิจัยและพัฒนาเพื่อการลงทุนในธุรกิจใหม่ พร้อมทั้งปรับปรุงและเพิ่มบริการในธุรกิจเดิม
เพื่อตอบสนองความต้องการของลูกค้า โดยให้ผลตอบแทนกับบริษัท ดังนี้

1.1 การลงทุนในธุรกิจใหม่

บริษัทฯ มีแผนที่จะขยายธุรกิจเชิงรุกไปยังภาคธุรกิจโรงแรม ดังนี้

-   การก่อสร้าง โรงแรมเชอราตัน กระบี่ บีช รีสอร์ท ที่จังหวัดกระบี่ บริษัทถือหุ้น 100 %
    ใช้เงินลงทุน 900 ล้านบาท ได้ว่าจ้าง บริษัท สตาร์วู้ด โรงแรม และรีสอร์ท จำกัด
    เป็นผู้บริหารงาน

1.2 การปรับปรุงในธุรกิจเดิม บริษัทฯ ได้จัดสรรงบประมาณไว้ 200 ล้านบาท เพื่อปรับปรุงพื้นที่
และเพิ่มบริการใหม่ๆ ภายใน MBK CENTER อาทิ

-   เพิ่ม Music City บนชั้น 7 เพื่อให้เป็น Full Floor Entertainment

-   New Gate ช่วยเพิ่มความสะดวกสบายในการเข้าออกแก่ลูกค้า Entertainment บนชั้น 7
    ภายหลังศูนย์ฯ ปิดบริการ

-   เพิ่มโรงภาพยนต์ 2 โรง ให้สามารถรองรับทุกความต้องการของลูกค้าได้ดียิ่งขึ้น

-   ลิฟท์โดยสาร และบันไดเลื่อน เพิ่มความคล่องตัวและความต่อเนื่องในการช็อปปิ้ง

-   นำกลยุทธ์ CRM (Customer Relationship Management) เข้ามาใช้ในการดำเนินงาน
    เพื่อสร้างลูกค้าใหม่จากฐานลูกค้าเดิม
    ซึ่งเป็นการประหยัดค่าใช้จ่ายมากกว่าการสร้างลูกค้าใหม่และยังเป็นการสร้างความประทับใจแก่ลูกค้าทำให้ลูกค้ากลับเข้ามาที่
    MBK-CENTER อีก

-   ศึกษาและวิจัย ความต้องการของผู้บริโภคที่เข้าใช้บริการภายในศูนย์ฯ ทางด้านปริมาณ
    พฤติกรรม ทัศนคติ ของลูกค้าทั้งกลุ่มเป้าหมายหลักและกลุ่มเป้าหมายรอง

-   เปรียบเทียบและวิเคราะห์พฤติกรรมความเปลี่ยนแปลงของผู้บริโภคอยู่เสมอ
    เพื่อปรับใช้ให้ทันเหตุการณ์และตอบสนองลูกค้าได้ทันท่วงที

ทั้งนี้ ผลการวิจัย และพัฒนาศึกษาความเป็นไปได้โครงการลงทุนในธุรกิจใหม่ และปรับปรุงธุรกิจเดิม
จะนำมาปรับปรุงแผนงานด้านการตลาด และการลงทุน
เพื่อประกอบการพิจารณาคัดเลือกประเภทธุรกิจที่มีศักยภาพ
และตอบสนองความต้องการของลูกค้าและให้ผลตอบแทนสูงสุดแก่บริษัทฯ

2) ธุรกิจโรงสีและการจัดจำหน่ายข้าวสาร

บมจ.ปทุมไรซมิล แอนด์ แกรนารี
มีนโยบายการวิจัยและพัฒนาจะเน้นการวิจัยผลิตภัณฑ์ที่ข้าวสารเป็นวัตถุดิบหลัก โดยในระยะ 3
ปีที่ผ่านมาได้วิจัยและพัฒนาผลิตภัณฑ์ ดังนี้

1.  ข้าวสวยบรรจุกระป๋อง เป็นการเก็บรักษาข้าวสวยไว้ในภาชนะกระป๋อง ซึ่งจะเก็บรักษาได้นาน
    2 ปี และพร้อมรับประทานเมื่อเปิดกระป๋องข้าวเคลือบวิตามิน
    เป็นการนำวิตามินที่มีอยู่ในรำข้าวใส่กลับเข้าไปในข้าวสาร

2.  ข้าวพอง (RICE CAKE) เป็นโครงการร่วมกับอาจารย์มหาวิทยาลัยสงขลานครินทร์
    โดยได้รับการสนับสนุนจากสำนักงานกองทุนวิจัย (สกว.)

รายจ่ายสำหรับงานวิจัยและพัฒนาค่อนข้างต่ำ เนื่องจากเป็นการวิจัยโดยใช้บุคลากรของบริษัท
และอาศัยเช่าอุปกรณ์จากหน่วยงานราชการต่างๆ
ส่วนที่ 1

ข้อมูลสรุป(executive summary)

บมจ.เอ็ม บี เค พร็อพเพอร์ตี้ส์ แอนด์ ดีเวลล็อปเมนท์ (MBK-PD)
ดำเนินธุรกิจพัฒนาอสังหาริมทรัพย์ ปัจจุบันธุรกิจหลักของบริษัทฯ
และบริษัทย่อยสามารถแบ่งออกได้ดังนี้

1) ธุรกิจศูนย์การค้า

ดำเนินธุรกิจโดย บมจ.เอ็ม บี เค พร็อพเพอร์ตี้ส์ แอนด์ ดีเวลล็อปเมนท์
มีศูนย์การค้าที่เปิดดำเนินการชื่อ ศูนย์การค้า เอ็ม บี เค เซ็นเตอร์
โดยการนำพื้นที่ภายในศูนย์การค้าออกให้เช่า

2) ธุรกิจโรงแรมและรีสอร์ท

บริษัทฯ ได้ดำเนินธุรกิจโรงแรมและรีสอร์ทควบคู่กับการบริหารพื้นที่เช่าภายในศูนย์การค้า เอ็ม บี
เค เซ็นเตอร์มีโรงแรมที่เปิดให้บริการแล้วคือ โรงแรมปทุมวันปริ๊นเซส ดำเนินการโดย บมจ.เอ็ม
บี เค พร็อพเพอร์ตี้ส์ แอนด์ ดีเวลล็อปเมนท์

และโรงแรมที่อยู่ในระหว่างการก่อสร้างคือโรงแรมที่จังหวัดกระบี่ดำเนินการโดยบริษัท เอ็ม บี เค
โฮเต็ล แอนด์ รีสอร์ท

3) ธุรกิจโรงสีและการจัดจำหน่ายข้าวสาร

ดำเนินการโดย บมจ.ปทุมไรซมิล แอนด์ แกรนารี